Հուլիսի 7-ին ՀԱԾ-ի շարժական ակնաբուժական հիվանդանոցը, որն իրենից ներկայացնում է 14 մետր երկարություն ունեցող ավտոկցորդ-հիվանդանոց՝ ամբողջությամբ ստերիլ և ավտոնոմ սնուցմամբ վիրահատական և զննման սենյակներով, իր առաջին ուղևորությանը դուրս եկավ իր կենտրոնակայան Մալայանի անվան ակնաբուժական կենտրոնից և խարիսխ գցեց Աշտարակում: Երեք շաբաթվա ընթացքում շաբաթական յոթ օր աշխատելով՝ այս անվավոր հիվանդանոցում ամերիկացի ակնաբույժներն իրենց հայ գործընկերների հետ իրականացրին մոտ 200 վիրահատություն և լազերային միջամտություն, զննեցին մոտ 5000 հիվանդի, որոնցից 500-ին ընտրեցին շարժական հիվանդանոցում բուժելու համար: Վիրահատությունների մոտ 90 տոկոսն իրականացրել են տեղացի բժիշկները: